Serbia, Polonia, Franța, Germania, Italia, Spania, Portugalia, Elveția, Israel, Iordania, Vietnam, Kazahstan, Azerbaidjan, Norvegia, Islanda. Sunt doar câteva dintre destinațiile pe care le-au avut deputații români în prima sesiune din 2018, care au costat 1,3 milioane de lei. Luna cea mai aglomerată, cel puțin în privința decontărilor, a fost iunie.

Deputata din Madagascar

Deputata PSD Simona Bucura Oprescu este printre cei care au plecat din țară. Cu munca, spune ea, în memorandumul adresat Camerei Deputaților. I s-a decontat suma de 12.643 de lei pentru opt zile și jumătate în Madagascar și Senegal, unde, spune ea, a participat la cea de-a patra reuniune din cadrul Programului APF Tineri Parlamentari Francofoni.

Urmărește cel mai nou VIDEO Știri VIDEO/ Cadou inedit pentru Dana Rogoz la aniversarea de 35 de ani. „O mare parte din banii noștri vor intra în restaurarea unei case de patrimoniu”

„A adresat mulțumiri E.S. doamna Elena Ștefoi, Ambasador al României în Republica Senegal, pentru tot sprijinul acordat pe perioada desfășurării acestei acțiuni. Și i-a invitat și pe ceilalți la noi. Discuțiile au vizat concilierea între muncă și viața de familie, creșterea economică solidară, dezvoltarea economică, promovarea femeilor și formarea tinerilor”, așa s-ar rezuma prezența ei în Madagascar, timp de mai bine de o săptămână.

„Vis de Sânziene” și „Primăvara dunăreană”

O altă deputată PSD, Claudia Gilia, a mers în Castellon, Spania. O destinație aproape banală, comparativ cu Madagascar, însă evenimentul a făcut totul. Social-democrata a participat la Festivalul „Vis de Sânziene”, la invitația unui ONG, în perioada 21-25 iunie.

Recomandări La Vaslui, o bunică nu s-a trezit după o operație de bilă, iar medicii au transferat-o inertă la spitalul COVID de la Bârlad, deși fusese testată negativ

Ce a făcut acolo? „Convorbiri cu oficialități din Diputacion de Castellon, Primăria și Camera de Comerț, inaugurarea bibliotecii „Regina Maria”, expoziție de costume tradiționale, evenimente cu ocazia Zilei Iei și o vizită la Biserica Ortodoxă a Sf. Nicolae din Castellon”, potrivit fișei de deplasare.

În total, Camera Deputaților a scos din buget, pentru vizita ei, 3.932 de lei.

La un alt festival a mers și deputata PSD Mirela Furtună. N-a stat mult, n-a costat mult și a mers și cu mașina personală jumătate din drum.

Ea a participat la Festivalul „Primăvara Dunăreană”, din Ismail, Ucraina, ca membră a grupului de prietenie.

„Evenimentul reprezintă o oportunitate pentru promovarea relațiilor dintre România și Ucraina, precum și identificarea unor noi premise de cooperare”, a transmis ea Camerei Deputaților, primind la schimb asigurarea de sănătate și 1.075 de lei decontați pentru transport și cazarea o noapte.

Recomandări Cifrele oficiale: deși România tratează în spital 60% din cazurile de COVID-19, bolnavii mor mai repede

Patru deputați în Vietnam

Alții au fost în Vietnam. Patru membri ai grupului de prietenie au petrecut acolo aproape o săptămână, la finalul lunii martie.

Alexandru Băișanu, Vasile Gudu, Eugen Neață și Lucian-Eduard Simion s-au văzut și au discutat cu oficialii vietnamezi și cu studenții de acolo despre deschiderea de noi parteneriate universitare. Asta timp de o săptămână, care a costat aproape 55.000 de lei.

Și deși vizita oficială a avut loc în martie, nici până cum nu a fost făcut public ordinul de deplasare.

Potrivit datelor oficiale, pentru deplasările externe, în luna iunie s-au decontat 380.000 de lei , în mai – 202.000 lei, în aprilie – 130.000 lei, în martie – 342.000 lei, în februarie – 179.000 lei, iar în ianuarie – 18.635 lei.

Citește și:

PARTENERI - GSP.RO Cum a ajuns Ionuț Luțu în faliment: „Am topit 2 milioane de dolari, dormeam în Militari”

PARTENERI - PLAYTECH Anna Lesko, declarație șocantă despre un concurent: ”M-a distrus, m-a violat!” Ce se întâmplă la Ferma 2020!

HOROSCOP Horoscop Urania | Previziuni astrologice pentru perioada 26 septembrie – 2 octombrie 2020. Luna Plină în Berbec | VIDEO URANISSIMA